Document ID: 32008R0246

KOMISSION ASETUS (EY) N:o 246/2008,
annettu 17 päivänä maaliskuuta 2008,
neuvoston asetuksen (EY) N:o 3448/93 täytäntöönpanosta tiettyjen perustamissopimuksen liitteeseen I kuulumattomina tavaroina vietävien maataloustuotteiden vientituen myöntämisjärjestelmän ja tuen määrän vahvistamisperusteiden osalta annetun asetuksen (EY) N:o 1043/2005 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tiettyihin maataloustuotteiden valmistuksessa tuotettuihin tavaroihin sovellettavasta kauppajärjestelmästä 6 päivänä joulukuuta 1993 annetun neuvoston asetuksen (EY) N:o 3448/93 (1) ja erityisesti sen 8 artiklan 3 kohdan ensimmäisen alakohdan,
sekä katsoo seuraavaa:
(1)
Komission asetuksen (EY) N:o 1043/2005 (2) 14 artiklan ensimmäisessä kohdassa säädetään yksityiskohtaisesti, miten usein vahvistetaan tuen määrä perustuotteelle, jota tarkoitetaan niissä asetuksissa, jotka on mainittu 1 artiklan 1 kohdassa, ja jota viedään liitteeseen I kuulumattomina tavaroina.
(2)
Tuki voidaan asetuksen (EY) N:o 1043/2005 1 artiklan 1 kohdassa mainittujen asetusten mukaan myöntää, kun se on sisäisten ja ulkoisten markkinaolosuhteiden mukaan perusteltua. Jos markkinaolosuhteet ovat sellaiset, että niiden perusteella ei voida myöntää tukea, määräajoin tapahtuva vahvistaminen voidaan keskeyttää.
(3)
Asetuksen (EY) N:o 3448/93 8 artiklan 3 kohdan toisessa alakohdassa viitataan samaan menettelyyn kuin myönnettäessä tukia maataloustuotteille silloin, kun ne viedään sellaisenaan.
(4)
Yksinkertaistamisen ja yhdenmukaistamisen vuoksi on asianmukaista mukauttaa asetuksen (EY) N:o 1043/2005 14 artiklaa.
(5)
Sen vuoksi asetusta (EY) N:o 1043/2005 olisi muutettava.
(6)
Tässä asetuksessa säädetyt toimenpiteet ovat liitteeseen I kuulumattomien jalostettujen maataloustuotteiden kauppaa koskevia horisontaalisia kysymyksiä käsittelevän hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1043/2005 14 artikla seuraavasti:
”14 artikla
Tuen määrä vahvistetaan kuukausittain 100 kilogrammaa perustuotetta kohden asetuksen (EY) N:o 1784/2003 13 artiklan 3 kohdan säännöksissä sekä tämän asetuksen 1 artiklan 1 kohdassa tarkoitettujen muiden asetusten vastaavien artiklojen säännöksissä säädetyin edellytyksin.
Poiketen siitä, mitä ensimmäisessä kohdassa säädetään:
a)
tämän asetuksen liitteessä I lueteltuihin perustuotteisiin sovellettava tuki voidaan vahvistaa asetuksen (EY) N:o 3448/93 16 artiklan 2 kohdassa säädettyä menettelyä noudattaen laaditun aikataulun mukaan;
b)
kuorellisiin, tuoreisiin tai säilöttyihin siipikarjan muniin, kuorettomiin muniin sekä ihmisravinnoksi soveltuviin tuoreisiin, kuivattuihin tai muulla tavoin säilöttyihin ja makeuttamattomiin munankeltuaisiin sovellettavan tuen määrä on vahvistettava samaksi ajaksi, jota sovelletaan tukien määrän vahvistamiseen vietäessä kyseisiä tuotteita sellaisenaan.”
2 artikla
Tämä asetus tulee voimaan seitsemäntenä päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä maaliskuuta 2008.

Labels: 3
6